Rikunarita-ORG/Wikinium huggingface dataset:
# గౌతమీ గ్రంథాలయం (రాజమండ్రి)

గౌతమీ గ్రంథాలయం (రాజమండ్రి)
(GOWTAMI LIBRARY)| గౌతమి గ్రంథాలయంలో కంప్యూటర్ విభాగం |
| దేశము | భారత దేశము |
| తరహా | ప్రైవేటు |
| ప్రదేశము | రాజమండ్రి |
| భౌగోళికాంశాలు | ﻿ / ﻿ |
| గ్రంధ సంగ్రహం / సేకరణ |
| గ్రంధాల సంఖ్య | 20, 000 |

**గౌతమీ గ్రంథాలయం,** రాజమండ్రి నగరానికే తలమానికమైన 100 ఏళ్లపైన చరిత్రగల గ్రంథాలయం. దీనిలో 20 వేల పైచిలుకు గ్రంథాలున్నాయి.

## చరిత్ర

1898లో నాళం కృష్ణారావు నాళం వారి సత్రంలో గ్రంథాలయం స్థాపించి తర్వాత దానికి శ్రీ వీరేశలింగం పుస్తక భాండాగారమని పేరుపెట్టి నడిపాడు. 1911లో అద్దంకి సత్యనారాయణశర్మ స్థాపించిన వసురాయ గ్రంథాలయం, 1914లో ప్రారంభమైన సర్వజన పుస్తక భాండాగారం వంటివి ప్రారంభమయ్యాయి. కొన్నేళ్ళకు నాళం కృష్ణారావు వసురాయ, సర్వజన గ్రంథాలయాలను తాను స్థాపించిన శ్రీ వీరేశలింగం పుస్తక భాండాగారంలో విలీనం చేశాడు. ఇదే గౌతమీ గ్రంథాలయంగా రూపొందింది. గ్రంథాలయ సంఘ కార్య దర్శి అయిన పాటూరి నాగేశ్వరరావు ప్రోద్భలంతో 1920లో వావిలాల గోపాలకృష్ణయ్య సహకారంతో రిజిస్టర్ చేసి అప్పటివరకూ ఇన్నీసు పేటలో ఉన్న గ్రంథాలయాన్ని ప్రస్తుతం ఉన్న ప్రాంతానికి మార్చారు. గౌతమీ గ్రంథాలయంగా మారిన కొన్నేళ్ళకు కొక్కొండ వేంకటరత్నం పంతులు స్థాపించిన రత్నగని గ్రంథాలయం కూడా ఇందులో విలీనమైంది.

1920 నుంచి దశాబ్దాల పాటు శ్రీపాద కృష్ణమూర్తి శాస్త్రి, చిలకమర్తి లక్ష్మీనరసింహం, వేదుల సత్యనారాయణశాస్త్రి వంటి సాహిత్య ప్రముఖులు గ్రంథాలయ కమిటీలో పలు హోదాల్లో గ్రంథాలయాన్ని అభివృద్ధి చేశారు. 1953లో ప్రత్యేక ఆంధ్ర రాష్ట్రం ఏర్పడ్డప్పుడు, తర్వాత ఆంధ్రప్రదేశ్‌ అవతరణలోనూ ఈ గ్రంథాలయానికి కేంద్ర గ్రంథాలయమయ్యే అవకాశం, ప్రభుత్వ గుర్తింపు పొందే అవకాశం చేజారాయి. 70వ దశకం తుదివరకూ గ్రంథాలయం ప్రైవేటు నిర్వహణలోనే ఉంది. 1962లో గ్రంథాలయ కమిటీ కార్యదర్శిగా మహీధర జగన్మోహనరావు బాధ్యతలు చేపట్టి చాలా సమర్థవంతంగా నిర్వహించాడు. దాతలను, పండితులను వెంటబడి, బ్రతిమాలి మరీ పుస్తకాలు, సామాగ్రి విరాళంగా తెచ్చి గ్రంథాలయాన్ని సుసంపన్నం చేశాడు. మహీధర జగన్మోహనరావు రాజీనామా తర్వాత నరసింహ శర్మ, ప్రసాదరావు, సుబ్రహ్మణ్యం వంటి గ్రంథాలయ సిబ్బంది గ్రంథాలయాన్ని కాపాడుకుని అభివృద్ధికి కృషిచేశారు.

1970ల్లో వై.ఎస్.నరసింహారావు స్థాపించిన ఆంధ్రకేసరి యువజన సమితి గ్రంథాలయాన్ని ప్రభుత్వం స్వీకరించి అభివృద్ధి చేయాలని ఉద్యమ స్థాయిలో పనిచేసింది. రాజమండ్రితో పాటు ఆంధ్రప్రదేశ్‌లోని పలు ప్రాంతాల ప్రముఖులు, సాహిత్యవేత్తలను కదిలించి గ్రంథాలయాన్ని ప్రభుత్వం స్వీకరించాలని ఉత్తరాలు రాయించి కార్డుల ఉద్యమం చేపట్టారు. ఎట్టకేలకు 1979లోప్రభుత్వం దీని నిర్వహణ చేపట్టింది. 1983-84లో గౌతమీ గ్రంథాలయం పాత భవనం కూలిపోయింది. క్రమేపీ కొత్తభవనాన్ని ఏర్పరిచారు. 1986లో గ్రంథాలయాన్ని ప్రభుత్వం కొత్తగా అకాడమీలను విలీనం చేసి ఏర్పాటుచేసిన పొట్టిశ్రీరాములు తెలుగు విశ్వవిద్యాలయంలో విలీనం చేస్తామని ప్రతిపాదించింది. ప్రజలు అభివృద్ధి చేసుకుని అపురూపమైన గ్రంథాలతో, ఎంతో చరిత్రతో రూపొందించిన ఈ గ్రంథాలయాన్ని హఠాత్తుగా విశ్వవిద్యాలయంలో విలీనం చేస్తాననడంతో ప్రజలు తిరగబడ్డారు. వావిలాల గోపాలకృష్ణయ్య సహా పలువురు గ్రంథాలయ ప్రముఖులు ఈ విలీనాన్ని వ్యతిరేకించారు. ప్రజా వ్యతిరేకతకు భయపడ్డ ప్రభుత్వం ఆ ప్రయత్నాన్ని తుదకు విరమించుకుంది.

ప్రభుత్వ గ్రంథాలయ విభాగం నిర్వహణలో కొనసాగుతున్న గౌతమీ గ్రంథాలయానికి 2017-18 కాలంలో కొత్త భవనాలు నిర్మిస్తున్నారు.

### అభివృద్ధికి కృషి చేసిన ప్రముఖులు

* కంచుమర్తి రామచంద్రరావు
* రాజా విక్రమదేవ వర్మ
* చిలకమర్తి లక్ష్మీనరసింహం
* భమిడిపాటి కామేశ్వరరావు
* కాశీనాధుని నాగేశ్వరరావు
* కట్టమంచి రామలింగారెడ్డి
* పాతూరి నాగభూషణం

## చిత్రాలు

## ఇవీ చూడండి

* గౌతమీ గ్రంథాలయ పుస్తకాల జాబితా

## మూలాలు
# జి.ఎం.సి.బాలయోగి

| **గంటి మోహనచంద్ర బాలయోగి** |
| --- |
| జి.ఎం.సి.బాలయోగి |
| జననం | జి.ఎం.సి.బాలయోగి 1951-10-01 యెదురులంక,తూర్పు గోదావరి జిల్లా |
| మరణం | 2002-03-03 కువ్వడలంక ,కృష్ణా జిల్లా |
| మరణ కారణం | హెలికాప్టరు ప్రమాదం |
| పదవి పేరు | పార్లమెంట్ సభ్యుడు |
| పదవీ కాలం | 1998-03-24 : 2022-03-03 లోక్‌సభ స్పీకర్ |
| భార్య / భర్త | విజయకుమారి |
| పిల్లలు | ముగ్గురు కుమార్తెలు , గంటి హ‌రీష్ మాధుర్‌ |
| తండ్రి | గన్నయ్య |
| తల్లి | సత్యమ్మ |

**గంటి మోహనచంద్ర బాలయోగి,** (1951 అక్టోబరు 1-2002 మార్చి 3) ఆంధ్రప్రదేశ్కు చెందిన పార్లమెంట్ సభ్యుడు, తొలి దళిత లోక్‌సభ స్పీకర్.

## జననం

బాలయోగి 1945, అక్టోబరు 1 న తూర్పు గోదావరి జిల్లా లంక గ్రామంలో గంటి యెదురుగన్నయ్య, సత్యమ్మ దంపతులకు ఒక దళిత రైతు కుటుంబంలో జన్మించాడు. ఇతను ఆంధ్రా యూనివర్సిటీ నుండి ఎం.ఏ, ఆంధ్ర విశ్వవిద్యాలయం న్యాయ కళాశాల నుండి లా డిగ్రీలతో పట్టభద్రుడయ్యాడు. 1982 ఏప్రిల్ 16 న విజయకుమారిని వివాహం చేసుకున్నాడు.ఇతనికి ముగ్గురు కుమార్తెలు, ఒక కుమారుడు.

## మరణం

వేమగిరి (తూ.గో.జిల్లా)లో జి.ఎం.సి.బాలయోగి విగ్రహం
2002,మార్చి 3న భీమవరం నుండి తిరిగివస్తుండగా సాంకేతిక లోపం వలన హెలికాప్టరు ఒక కొబ్బరి చెట్టుకు తగిలి కృష్ణా జిల్లా కువ్వడలంక గ్రామం సమీపంలోని ఒక చేపల చెరువులో కూలిపోయి, ఆ ప్రమాదంలో బాలయోగి మరణించాడు.

## నిర్వహించిన పదవులు

* 1987 - 1991 తూర్పు గోదావరి జిల్లాపరిషత్ అధ్యక్షుడు
* 1991లో - 10వ లోక్‌సభ సభ్యునిగా ఎన్నికైనాడు.
* 1996 - 1998 ఆంధ్రప్రదేశ్ శాసనసభ సభ్యుడు, ఉన్నత విద్యా శాఖా మంత్రి
* 1998 - 12వ లోక్‌సభ సభ్యునిగా ఎన్నికైనాడు.
* 1998 - మార్చి 24 - 2002, మార్చి 3 లోక్‌సభ స్పీకర్
* 1999 - 13వ లోక్‌సభ సభ్యునిగా ఎన్నికైనాడు.

|  |  |  |
| --- | --- | --- |
| మునుపటిపి.ఎ.సంగ్మా
 |  **భారత లోక్‌సభ స్పీకర్లు**  1998–2002
 | తదుపరిమనోహర్ జోషి
 |

## మూలాలు

## ఇతర లింకులు

* Dalistan.org: Biography
* Outlook India: Portraits
# సరోజ

* ఇ.వి.సరోజ, ప్రసిద్ధి చెందిన తమిళ, తెలుగు సినిమా నటి, నాట్య కళాకారిణి
* బి.సరోజా దేవి, ఒక ప్రసిద్ధ దక్షిణభారత చలనచిత్ర నటి.
* బి.ఎస్.సరోజ, తమిళ సినిమా నటి.
* సరోజినీ నాయుడు
# పేట (2019 సినిమా)

| పేట |
| --- |
| దర్శకత్వం | కార్తీక్ సుబ్బరాజ్ |
| రచన | కార్తీక్ సుబ్బరాజ్ |
| నిర్మాత | వల్లభనేని అశోక్‌ |
| తారాగణం | రజనీకాంత్‌ త్రిష
సిమ్రాన్‌ నవాజుద్దీన్ సిద్ధికి |
| ఛాయాగ్రహణం | ఎస్. తిరునావుక్కరసు |
| కూర్పు | వివేక్ హర్షన్ |
| సంగీతం | అనిరుధ్ రవిచందర్ |
| నిర్మాణ సంస్థ | సన్ పిక్చర్స్ |
| పంపిణీదార్లు | సన్ పిక్చర్స్ |
| విడుదల తేదీ | 2019 జనవరి 10 (2019-01-10) |
| సినిమా నిడివి | 172 నిముషాలు |
| దేశం |  భారతదేశం |
| భాష | తెలుగు |

**పేట** 2019లో విడుదలైన తెలుగు సినిమా. సన్ పిక్చర్స్ బ్యానర్‌పై తమిళంలో నిర్మించిన ఈ సినిమాను ‘పేట’ పేరుతో వల్లభనేని అశోక్‌ విడుదల చేశాడు. రజనీకాంత్‌, త్రిష, సిమ్రాన్‌ హీరో హీరోయిన్లుగా కార్తీక్‌ సుబ్బరాజ్‌ దర్శకత్వం వహించిన ఈ సినిమా 2019 జనవరి 10న విడుదలైంది.

## నటీనటులు

* రజనీకాంత్‌
* విజయ్​ సేతుపతి
* త్రిష
* సిమ్రాన్‌
* నవాజుద్దీన్ సిద్ధికి
* మేఘా ఆకాశ్
* మాళవిక మోహన్
* బాబీ సింహ
* గురు సోమసుందరం

## సాంకేతిక నిపుణులు

* బ్యానర్: సన్ పిక్చర్స్
* నిర్మాత: వల్లభనేని అశోక్‌
* కథ, స్క్రీన్‌ప్లే, దర్శకత్వం: కార్తీక్ సుబ్బరాజ్
* సంగీతం: అనిరుధ్ రవిచందర్
* సినిమాటోగ్రఫీ:ఎస్. తిరునావుక్కరసు
* పాటలు: భాస్కరభట్ల, రామజోగయ్య శాస్త్రి, సాయి కిరణ్‌

## మూలాలు
# పెట్రో మాక్స్

| పెట్రోమాక్స్ |
| --- |
| దర్శకత్వం | రోహిన్ వెంకటేశన్ |
| రచన | జి. ఆర్. సురేందర్ నాథ్ |
| దీనిపై ఆధారితం | ఆనందో బ్రహ్మ |
| తారాగణం | తమన్నా, యోగి బాబు, కాళి వెంకట్ |
| ఛాయాగ్రహణం | డానీ రేమండ్ |
| కూర్పు | లియో జాన్ పాల్ |
| సంగీతం | గిబ్రాన్ |
| నిర్మాణ సంస్థ | ఈగిల్స్ ఐ ప్రొడక్షన్ |
| విడుదల తేదీ | 11 అక్టోబర్ 2019 |
| సినిమా నిడివి | 130 నిమిషాలు |
| దేశం |  భారతదేశం |
| భాష | తమిళ్ |

**పెట్రో మాక్స్** 2019లో విడుదలైన తమిళ సినిమా. తెలుగులో 2017లో విడుదలైన ఆనందో బ్రహ్మ సినిమాను పెట్రో మాక్స్ పేరుతో తమిళంలో ఈగిల్స్ ఐ బ్యానర్ పై ఎ.కుమార్ నిర్మించిన ఈ సినిమాకు రోహిన్ వెంకటేశన్ దర్శకత్వం వహించాడు. తమన్నా, యోగి బాబు, కాళి వెంకట్ ప్రధాన పాత్రల్లో నటించిన ఈ సినిమా ఫస్ట్ లుక్ పోస్టర్ ను నటి కాజల్ అగర్వాల్ విడుదల చేసింది.పెట్రో మాక్స్ సినిమా 11 అక్టోబర్ 2019న విడుదలైంది.

## కథ

ఒక పెద్ద ఇంటిని అమ్మకానికి పెడితే అందులో దయ్యాలున్నాయన్న భయంతో ఎవరూ కొనడానికి ముందుకు రారు. అలాంటి స్థితిలో ఆర్థికంగా చాలా అవసరాలున్న కమీషన్ ఏజెంట్ కమిషన్ కోసం ఆశపడి ఆ ఇంట్లో మూడు నాలుగు రోజులుండి దయ్యాల్లాంటివేమీ లేవని నిరూపించాలనుకుంటాడు. తన లాగే ఆర్థిక అవసరాలున్న ఇంకో ముగ్గురిని తనకు తోడుగా ఆ ఇంట్లోకి తీసుకెళ్తాడు. మరి ఆ ఇంట్లో వారికి ఎలాంటి అనుభవాలు ఎదురయ్యాయి అక్కడ నిజంగానే దయ్యాలున్నాయా ఉంటే వాటిని ఈ నలుగురూ ఎలా ఎదుర్కొన్నారు. అసలు తమన్నా దెయ్యమా కాదా ? అనేదే మిగతా సినిమా కథ.

## నటీనటులు

* తమన్నా
* యోగి బాబు
* కాళి వెంకట్
* వైభవ్ రెడ్డి (అతిధి పాత్రలో)
* శ్రీజ రవి
* సత్యన్
* ప్రేమ్ కుమార్

## సాంకేతిక నిపుణులు

* బ్యానర్: ఈగిల్స్ ఐ
* నిర్మాత: ఎ.కుమార్
* కథ, స్క్రీన్‌ప్లే , దర్శకత్వం:రోహిన్ వెంకటేశన్
* సంగీతం: గిబ్రాన్
* సినిమాటోగ్రఫీ: డానీ రేమండ్

## మూలాలు
# మన్మధ లీల (2022 సినిమా)

| మన్మధ లీలా |
| --- |
|  |
| దర్శకత్వం | వెంకట్ ప్రభు |
| రచన | మణివణ్ణన్ బాలసుబ్రమణియం |
| నిర్మాత | శ్రీనివాస చిట్టూరి |
| తారాగణం | అశోక్ సెల్వన్ సంయుక్త హెగ్డే రియా సుమన్ స్మృతి వెంకట్ చంద్రన్ జయప్రకాశ్ |
| ఛాయాగ్రహణం | తమిళ్ ఎ అజగన్ |
| కూర్పు | వెంకట్ రాజన్ |
| సంగీతం | ప్రేమగీ అమరేన్ |
| నిర్మాణ సంస్థ | శ్రీనివాస సిల్వర్ స్క్రీన్ |
| విడుదల తేదీ | 2022 జూన్ 24 (2022-06-24) |
| దేశం | భారతదేశం |
| భాష | తెలుగు |

**మన్మధ లీల** 2022లో విడుదలైన తెలుగు సినిమా. శ్రీనివాస సిల్వర్ స్క్రీన్ బ్యానర్‌పై శ్రీనివాస చిట్టూరి నిర్మించిన ఈ సినిమాకు వెంకట్ ప్రభు దర్శకత్వం వహించాడు. అశోక్ సెల్వన్, సంయుక్త హెగ్డే, రియా సుమన్ ప్రధాన పాత్రల్లో నటించిన ఈ సినిమా జూన్ 24న ఆహా ఓటీటీలో విడుదలైంది.

## కథ

ఈ సినిమా రెండు భిన్నమైన కాలాల వ్యవధుల్లో సాగుతుంది.

సత్య (అశోక్ సెల్వన్) 2010లో కాలేజ్ లైఫ్‌ను పూర్తి చేసి డ్రెస్ డిజైన‌ర్ బొటిక్‌ను సొంతంగా ప్రారంభించే ప్రయత్నాల్లో ఉంటాడు. ఈ క్రమంలో అత‌డికి ఆర్కుట్‌లో పూర్ణి (సంయుక్త హెగ్డే) ప‌రిచ‌యం అవుతుంది. కొద్ది రోజుల చాటింగ్ తర్వాత పూర్ణి తన తండ్రి ఊరికి వెళ్లాడని, రెండు రోజుల వరకు తిరిగి రాడని సత్యను త‌న ఇంటికి రమ్మనగా అక్కడికి వెళ్లిన సత్య ఆమె ఇంట్లోనే రాత్రి ఉంటాడు. ఆ తర్వాత రోజు ఉదయం పూర్ణి తండ్రి ఇంటికి తిరిగివ‌స్తాడు. ఆ త‌ర్వాత సత్య, పూర్ణిలకు ఎలాంటి సమస్యలు ఎదురయ్యాయి?

స‌త్య 2020లో సిటీలోనే ఫేమ‌స్ డిజైన‌ర్‌గా పేరుతెచ్చుకుంటాడు. ప్రాణంగా ప్రేమించే భార్య అను, కూతురితో సంతోషంగా తన జీవితాన్ని గడుపుతుంతాడు. ఈ క్రమంలో తన భార్య ఊరికి వెళుతుంది. ఆ స‌మ‌యంలో లీల అనే అమ్మాయి ఓ అడ్ర‌స్ కోసం వెతుకుతూ సత్య ఇంటికి రాగా వ‌ర్షం కార‌ణంగా ఆ రాత్రి అతడి ఇంటిలోనే ఉండిపోతుంది. ఆ తర్వాత రోజు ఉదయమే సత్య భార్య ఇంటికి తిరిగి వ‌స్తుంది. లీలను తన భార్య కంటపడకుండా దాచేందుకు సత్య ఏం చేశాడు ? లీల‌, పూర్ణి జీవితాలు ఏ విధంగా ముగిసాయి ? ఆ స‌మ‌స్య‌ల నుండి స‌త్య బయటపడ్డాడా? లేదా ? అనేదే ఈ సినిమా కథ.

## నటీనటులు

* అశోక్ సెల్వన్
* సంయుక్త హెగ్డే
* రియా సుమన్
* స్మ్రుతి వెంకట్
* చంద్రన్
* జయప్రకాష్
* ప్రేమ్‌జీ అమరెన్
* కరుణాకరన్
* ఆజియా
* అరవింద్ ఆకాష్ (అతిధి పాత్ర)
* వైభవ్ రెడ్డి (అతిధి పాత్ర)
* అంజెనా కీర్తి (అతిధి పాత్ర)

## సాంకేతిక నిపుణులు

* బ్యానర్: శ్రీనివాస సిల్వర్ స్క్రీన్
* నిర్మాత: శ్రీనివాస చిట్టూరి
* కథ, స్క్రీన్‌ప్లే, దర్శకత్వం: వెంకట్ ప్రభు
* సంగీతం: తమిళ్ ఎ అజగన్
* సినిమాటోగ్రఫీ: తమిళ్ ఎ అజగన్
* ఎడిటర్: వెంకట్ రాజన్
* ఆర్ట్: ఉమేష్ జె కుమార్

## మూలాలు
# ఆలంబన

| ఆలంబన |
| --- |
| దర్శకత్వం | పారి కె.విజయ్‌ |
| రచన | పారి కె.విజయ్‌
 |
| నిర్మాత | మహేశ్వర్‌ రెడ్డి |
| తారాగణం | * వైభవ్ రెడ్డి
* పార్వతి నాయర్‌
* యోగి బాబు
 |
| ఛాయాగ్రహణం | వినోద్ రత్నసామి |
| సంగీతం | హిప్హాప్ తమిజా |
| నిర్మాణ సంస్థలు | కేజేఆర్‌ స్టూడియోస్‌ కౌస్తుభ్‌ ఎంట‌ర్‌టైన్‌మెంట్ గంగ ఎంట‌ర్‌టైన్‌మెంట్స్ |
| విడుదల తేదీ | 2023 డిసెంబరు 15 (2023-12-15) |
| దేశం | భారతదేశం |
| భాష | తెలుగు |

**ఆలంబన** 2023లో విడుదలైన తెలుగు సినిమా. కోటపాడి జె.రాజేశ్‌ సమర్పణలో కేజేఆర్‌ స్టూడియోస్‌, కౌస్తుభ్‌ ఎంట‌ర్‌టైన్‌మెంట్ బ్యానర్‌పై నిర్మించిన ఈ సినిమాకు పారి కె.విజయ్‌ దర్శకత్వం వహించగా, గంగ ఎంట‌ర్‌టైన్‌మెంట్స్  పై మహేశ్వర్‌ రెడ్డి తెలుగులో విడుదల చేశాడు. వైభవ్‌, పార్వతి నాయర్‌, మునీష్ కాంత్ ప్రధాన పాత్రల్లో నటించిన ఈ సినిమా ట్రైలర్‌ను డిసెంబరు 2న విడుదల చేసి, సినిమాను డిసెంబరు 15న తెలుగు, తమిళ భాషల్లో విడుదలైంది.

## నటీనటులు

* వైభవ్‌
* పార్వతి నాయర్‌
* మునీష్ కాంత్
* యోగి బాబు
* ఆనందరాజ్
* రోబో శంకర్
* దిండిగల్
* లియోని పాండియరాజ్
* మురళీ శర్మ
* కబీర్ సింగ్

## సాంకేతిక నిపుణులు

* బ్యానర్: కేజేఆర్‌ స్టూడియోస్‌, కౌస్తుభ్‌ ఎంట‌ర్‌టైన్‌మెంట్
* నిర్మాత: కేజేఆర్‌ స్టూడియోస్‌, కౌస్తుభ్‌ ఎంట‌ర్‌టైన్‌మెంట్
* కథ, స్క్రీన్‌ప్లే, దర్శకత్వం: పారి కె.విజయ్‌
* సంగీతం: హిప్హాప్ తమిజా
* సినిమాటోగ్రఫీ: వినోద్ రత్నసామి
* ఆర్ట్స్: గోపి
* ఫైట్స్: పీటర్ హెయిన్

## మూలాలు

## బయటి లింకులు

* ఇంటర్నెట్ మూవీ డేటాబేసు లో *ఆలంబన*
# బెంచ్ లైఫ్

| బెంచ్ లైఫ్ |
| --- |
|  |
| శైలి | డ్రామా |
| రచయిత | మానస శర్మ మహేష్ ఉప్పల |
| దర్శకత్వం | మానస శర్మ |
| తారాగణం | * వైభవ్
* చరణ్ పెరి
* రితికా సింగ్
* ఆకాంక్ష సింగ్
* రాజేంద్ర ప్రసాద్
* నయన్ సారిక
* వెంకటేష్ కాకుమాను
* తనికెళ్ళ భరణి
 |
| సంగీతం | పికె దండి |
| దేశం | భారతదేశం |
| అసలు భాష | తెలుగు |
| సిరీస్‌లు | సంఖ్య |
| ఎపిసోడ్ల సంఖ్య | 5 |
| నిర్మాణం |
| కార్యనిర్వాహక నిర్మాత | రమేష్ మన్యం |
| నిర్మాత | నీహారిక కొణిదెల |
| సినిమాటోగ్రఫీ | దనుష్ భాస్కర్ |
| సంపాదకుడు | ప్రవీణ్ పూడి |
| కెమెరా సెటప్ | మల్టి-కెమెరా |
| నిడివి | 39-42 నిమిషాలు |
| నిర్మాణ సంస్థ | పింక్ ఎలిఫెంట్ పిక్చర్స్ |
| విడుదల |
| అసలు నెట్‌వర్క్ | సోనీలివ్ |
| అసలు విడుదల | 2024 సెప్టెంబరు 12 (2024-09-12) |

**బెంచ్ లైఫ్** 2024లో విడుదలైన భారతీయ తెలుగు భాషా నాటకం స్ట్రీమింగ్ టెలివిజన్ సిరీస్. పింక్ ఎలిఫెంట్ పిక్చర్స్ బ్యానర్‌పై నీహారిక కొణిదెల నిర్మించగా, మానస శర్మ రచించి దర్శకత్వం వహించాడు. వైభవ్, చరణ్ పేరి, రితికా సింగ్ , ఆకాంక్ష సింగ్ , రాజేంద్ర ప్రసాద్, నయన్ సారిక, వెంకటేష్ కాకుమాను & తనికెళ్ళ భరణి నటించిన ఈ సిరీస్ సెప్టెంబర్ 12న సోనీలివ్ లో ప్రీమియర్ చేయబడింది.

## నటీనటులు

* జి. బలరామ్ "బాలు"గా వైభవ్
* రవి కుమార్‌గా చరణ్ పేరి
* మీనాక్షి శర్మగా రితికా సింగ్
* ఆకాంక్ష సింగ్ జగదీశ్వరి "ఇషా" గా
* రాజేంద్ర ప్రసాద్  ప్రసాద్ గా, మాజీ ఐపీఎస్ అధికారి; ఇషా తండ్రి
* రవి భార్య గాయత్రిగా నయన్ సారిక
* కిషోర్ కుమార్ గా వెంకటేష్ కాకుమాను
* మోనికాగా సాషా సింగ్, తరువాత కిషోర్ సహోద్యోగి భార్య.
* రామనాథంగా తనికెళ్ల భరణి
* మీనాక్షి తల్లిగా తులసి
* పూజా పాత్రలో నిహారిక కొణిదెల (అతి అతిధి పాత్ర).

## మూలాలు

## బయటి లింకులు

* ఇంటర్నెట్ మూవీ డేటాబేసు లో *బెంచ్ లైఫ్*
# 1832

**1832** గ్రెగోరియన్‌ కాలెండరు యొక్క లీపు సంవత్సరము.

|  |  |
| --- | --- |
| **సంవత్సరాలు:** | 1829 1830 1831 - 1832 - 1833 1834 1835
 |
| **దశాబ్దాలు:** | 1810లు 1820లు - **1830లు** - 1840లు 1850లు
 |
| **శతాబ్దాలు:** | 18 వ శతాబ్దం - **19 వ శతాబ్దం** - 20 వ శతాబ్దం
 |

## సంఘటనలు

* జనవరి 13: జమైకాలో బానిసల తిరుగుబాటును బ్రిటిషు సైన్యం సాయంతో శ్వేత జాతి ప్లాంటర్సు అణచివేసారు. 300 పైచిలుకు బానిస తిరుగుబాటుదార్లను బహిరంగంగా ఉరితీసారు.
* ఫిబ్రవరి 12: లండన్‌లో కలరా అంటువ్యాధి వ్యాపించి, 3000 మంది మరణించారు
* ఫిబ్రవరి 12: ఈక్వడార్ గలాపగోస్ దీవుల్ని ఆక్రమించింది
* ఫిబ్రవరి 28: చార్లెస్ డార్విన్ హెచ్‌ఎమ్‌ఎస్ బీగిల్ లో దక్షిణ అమెరికా చేరుకున్నాడు.
* మే 11: గ్రీసు సర్వసత్తాక దేశంగా అవతరించింది.
* ఆగస్టు 27: నేటివ్ అమెరికను జాతి అయిన సౌక్ లకు నాయకుడు బ్లాక్ హాక్ లొంగిపోవడంతో, నేటివ్ అమెరికనులకు, అమెరికాకూ మధ్య జరిగిన బ్లాక్ హాక్ యుద్ధం ముగిసింది.
* సెప్టెంబరు 22: ఆట్టోమన్ సుల్తాను మహమూద్-2, జెరూసలేంలో తమ గవర్నరుగా ఉన్న సయ్యద్ ఆఘాను తొలగించి అతడి స్థానంలో కాసిం అహ్మద్ ను నియమించాడు.
* డొక్కల కరువు ఏర్పడిన సంవత్సరం
* పెద్ద బాలశిక్ష మొట్టమొదటిసారిగా ముద్రించినది
* మద్రాస్ క్రానికల్ వార్తాపత్రిక ప్రచురణ మొదలైంది
* తేదీ తెలియదు: బీహార్ లోని ముంగేర్ జిల్లాను ఏర్పాటు చేసారు.
* తేదీ తెలియదు: మహారాష్ట్ర లోని రత్నగిరి జిల్లాను ఏర్పాటు చేసారు

## జననాలు

* జనవరి 6: గస్టావ్ డోరే, ఫ్రాన్స్ కి చెందిన ప్రముఖ చిత్రకారుడు, శిల్పి (మ.1883)
* జనవరి 27: లెవిస్ కరోల్, బ్రిటిషు రచయిత (జ. 1898)
* జూన్ 10: సర్ ఎడ్విన్ ఆర్నాల్డ్ , ఆంగ్ల రచయిత. భగవద్గీతను ఇంగ్లీషులోనికి అనువదించాడు. (మ.1904)
* జూన్ 17: విలియం క్రూక్స్, బ్రిటిష్ భౌతిక, రసాయన శాస్త్రవేత్త. (మ. 1919)
* అక్టోబరు 8: ఆమోస్ విట్నీ, మెకానికల్ ఇంజనీరు, ప్రాట్ & విట్నీ కంపెనీకి సహ వ్యవస్థాపకుడు. (మ. 1920)

## మరణాలు

గోథే
* జనవరి 27: మద్రాసు కాలేజీని స్థాపించిన ఆండ్రూ బెల్ (జ. 1753)
* మార్చి 22: గేథే, జర్మనీ రచయిత. (జ.1749)
* సెప్టెంబర్ 21: సర్ వాల్టర్ స్కాట్, స్కాటిష్ నవలా రచయిత. (జ.1771)

## పురస్కారాలు

## మూలాలు
# కాండిస్ పింటో

| Candice Pinto |
| --- |
| Pinto in 2017 |
| జననం |  (1981-03-12) 1981 మార్చి 12 Mumbai, India |
| పౌరసత్వం | Indian |

**కాండిస్ పింటో** మిస్ టూరిజం ఇంటర్నేషనల్ 2002 టైటిల్ గెలుచుకున్న భారతీయ అందాల పోటీ టైటిల్ హోల్డర్. ఆమె ఒక సాధారణ లాక్మే ఫ్యాషన్ వీక్, ఇండియా ఫ్యాషన్ వీక్ వంటి ప్రముఖ ఫ్యాషన్ ఈవెంట్లలో కనిపించింది. అనేక భారతీయ ఫ్యాషన్ మ్యాగజైన్ కవర్లలో కనిపిస్తుంది.

## ప్రారంభ జీవితం, విద్య

పింటో ముంబైలో ఒక కాథలిక్ కుటుంబంలో జన్మించింది. ఆమె తల్లిదండ్రులలో ఒకరు గోవా, మరొకరు మంగళూరుకు చెందినవారు. ఆమెకు ముగ్గురు తోబుట్టువులు ఉన్నారు. ఆమె ముంబై శివారు కుర్లాలోని హోలీ క్రాస్ హై స్కూల్‌లో చదువుకుంది; తరువాత ముంబైలోని సియోన్‌లోని సౌత్ ఇండియన్ ఎడ్యుకేషన్ సొసైటీ కళాశాల నుండి పట్టభద్రురాలైంది, అక్కడ ఆమెకు ఆర్థిక శాస్త్రంలో మాస్టర్స్ డిగ్రీ లభించింది.

ఆమె తన కాలేజీ రోజుల్లో తన సోదరుడితో కలిసి మోడలింగ్ చేసేది. ఆమె కుటుంబం మొదట్లో ఆమె మోడలింగ్‌ను కొనసాగించాలని కోరుకోకపోయినా, వారు ఆమెను గ్లాడ్రాగ్స్ పోటీలో పాల్గొనడానికి సహాయం చేశారు. ఆమె గ్రాడ్యుయేషన్ తర్వాత, ఆమె యానిమేటర్‌గా కెరీర్‌ను ఎంచుకోవాలనుకుంది.

## కెరీర్

19 సంవత్సరాల వయసులో, పింటో తన మొదటి అందాల పోటీని, మార్చి 2000లో జరిగిన ఏడవ గ్లాడ్‌రాగ్స్ మెగా మోడల్ పోటీని గెలుచుకుంది. ఆమె జర్మనీలో జరిగిన ఇంటర్నేషనల్ మెగా మోడల్ కాంటెస్ట్, మిస్ ఇంటర్ కాంటినెంటల్ పోటీ వంటి అంతర్జాతీయ పోటీలలో భారతదేశానికి ప్రాతినిధ్యం వహించింది.

లక్మే ఫ్యాషన్ వీక్, ఇండియా ఫ్యాషన్ వీక్ వంటి ఫ్యాషన్ ఈవెంట్లలో; భారతీయ ఫ్యాషన్ మ్యాగజైన్ కవర్లపై క్రమం తప్పకుండా కనిపిస్తుంది.

2001లో జర్మనీలోని మ్యూనిచ్‌లో జరిగిన టాప్ మోడల్ ఆఫ్ ది వరల్డ్ పోటీలో పింటో టాప్ టెన్‌లో నిలిచి 'బెస్ట్ బాడీ'ని గెలుచుకున్నాడు. మరుసటి సంవత్సరం, ఆమె మలేషియాలో మిస్ టూరిజం ఇంటర్నేషనల్ కిరీటాన్ని గెలుచుకున్న మొదటి భారతీయురాలుగా నిలిచింది. మిస్ ఫ్రెష్ ఫేస్ 2002. 2020 లో, ఆమెను ఇండియన్ ఫ్యాషన్ అవార్డ్స్ లెజెండరీ రోల్ మోడల్ గా గుర్తించింది.

## మూలాలు

## బాహ్య లింకులు
# షగున్ సారాభాయ్

Shagun Sarabhai| *అందాల పోటీల విజేత* |
| జననము | Shagun Sarabhai  (1987-03-02) 1987 మార్చి 2 Mumbai, India |
| ఎత్తు | 1.70 m (5 ft 7 in) |
| బిరుదు (లు) | Miss India Worldwide 2008 |

**షగున్ సారాభాయ్** (జననం 2 మార్చి 1987) న్యూయార్క్‌లోని ఇండియా ఫెస్టివల్ కమిటీ నిర్మించిన అందాల పోటీ అయిన మిస్ ఇండియా వరల్డ్‌వైడ్. ఇండియా 2008, మిస్ ఇండియా వరల్డ్‌వైడ్ 2008 పోటీలను గెలుచుకున్న భారతదేశ అందాల రాణి.

2008, ఫిబ్రవరి 23న, దక్షిణాఫ్రికాలోని జోహన్నెస్‌బర్గ్‌లో జరిగిన ఫైనల్స్‌లో ఆమె కొత్త మిస్ ఇండియా వరల్డ్‌వైడ్ 2008 కిరీటాన్ని గెలుచుకుంది.

సారాభాయ్ ఆరు నెలలు జూమ్ టీవీలో షోలకు యాంకర్‌గా వ్యవహరించింది, జింగ్ పై యాంకర్.

## ప్రస్తావనలు
# రాజ్ కన్వర్

| రాజ్ కన్వర్ |
| --- |
| దస్త్రం:Raj Kanwar.png |
| జననం | 1961 జూన్ 28 భారతదేశం |
| మరణం | 2012 ఫిబ్రవరి 3 సింగపూర్ |
| జాతీయత | భారతీయుడు |
| వృత్తి | దర్శకుడు, నిర్మాత, స్క్రీన్ రైటర్ |
| భాగస్వామి | అనితా కన్వర్ |
| పిల్లలు | కరణ్ రాజ్ కన్వర్ అభయ్ రాజ్ కన్వర్ |
| బంధువులు | కె. పప్పు (సోదరుడు) |

**రాజ్ కన్వర్ (28 జూన్ 1961 - 3 ఫిబ్రవరి 2012) భారతదేశంలోని** ముంబైలో ఉన్న ఒక భారతీయ చలనచిత్ర దర్శకుడు, రచయిత, హిందీ చిత్రాల నిర్మాత.

## కుటుంబం, వ్యక్తిగత జీవితం

అతను డెహ్రాడూన్‌ లోని కల్నల్ బ్రౌన్ కేంబ్రిడ్జ్ స్కూల్‌లో చదువుకున్నాడు.అతనికి ఇద్దరు కుమారులు (అతని భార్య అనితా కన్వర్‌తో),కరణ్ రాజ్ కన్వర్, అభయ్ కన్వర్,ఉన్నారు, వీరిద్దరూ చలనచిత్ర దర్శకులు, నిర్మాతలుగా పనిచేశారు.చిత్రనిర్మాత కె. పప్పు ఆయన అన్నయ్య.3 ఫిబ్రవరి 2012 న, అతను సింగపూర్‌లో మూత్రపిండాల వ్యాధి కారణంగా మరణించాడు.

## కెరీర్

కన్వర్ తన కెరీర్‌ని ఢిల్లీలో నాటకాలకు దర్శకత్వం వహించడం ప్రారంభించాడు. ఇతను ముంబైకి వెళ్లి అక్కడ శేఖర్ కపూర్ , రాజ్ కుమార్ సంతోషి వంటి దర్శకుల వద్ద అసిస్టెంట్‌గా పనిచేశాడు.ఆయన దర్శకత్వం వహించిన తొలి చిత్రం *దీవానా* .1992లో విడుదలైన ఈ చిత్రం బాక్సాఫీస్ బ్లాక్‌బస్టర్‌గా నిలిచింది. షారుఖ్ ఖాన్ తొలిసారిగా తెరపైకి వచ్చింది. *అతను లాడ్లా* (1994), *జాన్* (1996), *జీత్* (1996), *జుదాయి* (1997), *దాగ్: ది ఫైర్* (1999) , *బాదల్* (2000) వంటి అనేక ఇతర బాక్సాఫీస్ హిట్‌లకు దర్శకత్వం వహించాడు. కన్వర్ లారా దత్తా, ప్రియాంక చోప్రా వంటి నటీనటులను పరిచయం చేశాడు, ఇతను 2003లో తన చిత్రం *అందాజ్‌లో నటించాడు. ఇతని చివరి చిత్రం సడియాన్ (2010). అనురాగ్ సింగ్ చాలా సినిమాలకు ఆయన దగ్గర చీఫ్ అసిస్టెంట్‌గా ఉన్నాడు. అతని చిత్రాలలో చాలా ప్రధాన పాత్రల పేర్లు కరణ్, కాజల్.*

## ఫిల్మోగ్రఫీ

| సంవత్సరం
 | సినిమా
 | దర్శకుడు
 | నిర్మాత
 | Ref.
 |
| --- | --- | --- | --- | --- |
| 1987
 | మిస్టర్ ఇండియా
 | సహాయ దర్శకుడు
 |  |  |
| 1988
 | రామ్-అవతార్
 | సహాయ దర్శకుడు
 |  |  |
| 1990
 | ఘయల్
 | సహాయ దర్శకుడు
 |  |  |
| 1992
 | దీవానా
 | అవును
 |  |  |
| 1994
 | లాడ్లా
 | అవును
 |  |  |
| 1995
 | కర్తవ్య
 | అవును
 |  |  |
| 1996
 | జాన్
 | అవును
 |  |  |
| జీత్
 | అవును
 |  |  |
| 1997
 | జుడాయి
 | అవును
 |  |  |
| ఇతిహాస్
 | అవును
 | అవును
 |  |
| 1999
 | *దాగ్: ది ఫైర్* | అవును
 | అవును
 |  |
| 2000
 | బాదల్
 | అవును
 |  |  |
| *హర్ దిల్ జో ప్యార్ కరేగా* | అవును
 |  |  |
| *ధాయి అక్షర ప్రేమ్ కే* | అవును
 | అవును
 |  |
| 2001
 | *ఫర్జ్* | అవును
 | అవును
 |  |
| 2002
 | *అబ్ కే బరస్* | అవును
 | అవును
 |  |
| 2003
 | *అందాజ్* | అవును
 | అవును
 |  |
| 2006
 | *హమ్కో దీవానా కర్ గయే* | అవును
 | అవును
 |  |
| 2007
 | రకీబ్
 | నం
 | అవును
 |  |
| 2010
 | *సడియాన్* | అవును
 | అవును
 |

## మూలాలు

## బాహ్య లింకులు

* ఇంటర్నెట్ మూవీ డేటాబేసు లో రాజ్ కన్వర్ పేజీ
# యూసుఫ్ మెహెరల్లీ

దస్త్రం:YusufMeherallyImage.jpgMeher Ali
**యూసుఫ్ మెహెరల్లీ మర్చంట్** (23 సెప్టెంబర్ 1903 - 2 జూలై 1950) ఒక భారతీయ స్వాతంత్ర్య సమరయోధుడు, సామ్యవాద నాయకుడు. అతను ఎరవాడ సెంట్రల్ జైలులో ఖైదు చేయబడినప్పుడు 1942లో బొంబాయి  మేయర్‌గా ఎన్నికయ్యాడు. అతను నేషన్ మిలిషీయా బాంబే యూత్ లీగ్ ,కాంగ్రెస్ సోషలిస్ట్ పార్టీ స్థాపకుడు, అనేక రైతు, ట్రేడ్ యూనియన్ ఉద్యమాలలో పాత్ర పోషించాడు.అతను 'సైమన్ గో బ్యాక్' అనే పదాన్ని ఉపయోగించాడు. అతను బ్రిటిష్ సామ్రాజ్యం నుండి స్వాతంత్ర్యం కోసం భారతదేశం చివరి దేశవ్యాప్త ప్రచారం కోసం మహాత్మా గాంధీ తో పాటు క్విట్ ఇండియా ఉద్యమంలో భాగం. అతను భూగర్భ ఉద్యమంలో పాల్గొన్నాడు, క్విట్ ఇండియా ఉద్యమంలో ముందంజలో ఉన్నాడు.

## రచనల జాబితా

1. *ఏమి చదవాలి: ఒక స్టడీ సిలబస్* (1937)
2. భారత నాయకులు (1942)
3. ఎ ట్రిప్ టు పాకిస్థాన్ (1944)
4. ది మోడరన్ వరల్డ్: ఎ పొలిటికల్ స్టడీ సిలబస్, పార్ట్ 1 (1945)
5. ది ప్రైస్ ఆఫ్ లిబర్టీ (1948)
6. భూగర్భ ఉద్యమం (1942)

## మూలాలు
# ముంబైలోని కోటల జాబితా

ముంబైలోని కోటల జాబితా క్రింద ఇవ్వబడింది.

## జాబితా

| పేరు
(ఇతర పేర్లు) | చిత్రం
 | అంతర్నిర్మిత
 | నిర్మించింది
 | ప్రాంతం
 | జిల్లా
 | రకం
 | ప్రయోజనం
 | (ద్వారా) నాశనం చేయబడింది
 | ప్రస్తుత స్థితి
 | ప్రస్తుత యజమాని
 | నిరూపకాలు
 | మూ
 |
| --- | --- | --- | --- | --- | --- | --- | --- | --- | --- | --- | --- | --- |
| బాంబే కోట
* కాసా డా ఓర్టా
* మనోర్ హౌస్
* గవర్నర్ హౌస్
* ఐఎన్ఎస్ *ఆంగ్రే*
 | అందుబాటులో లేదు
 | 1554
 | పోర్చుగీస్
 | కోట ప్రాంతం
 | ముంబై నగరం
 | ల్యాండ్ బ్యాటరీ
 | పరిపాలన
 | –
 | సంరక్షించబడినవి
 | భారత నావికా దళం
 | ﻿ / ﻿ |  |
| కాస్టెల్లా డి అగ్వాడా
* బాంద్రా కోట
 |  | 1640
 | పోర్చుగీస్
 | బాంద్రా
 | ముంబై సబర్బన్
 | ల్యాండ్ బ్యాటరీ
 | వాచ్‌టవర్, మంచినీటి వనరు
 | –
 | పునరుద్ధరణ దశలో ఉంది
 | ఏఎస్ఐ
 | ﻿ / ﻿ |  |
| డోంగ్రి కోట
* దుంగరే కోట
 | అందుబాటులో లేదు
 | 1596
 | పోర్చుగీస్
 | డోంగ్రి
 | ముంబై నగరం
 | కొండ కోట
 | రక్షణాత్మక
 | 1769
(బ్రిటిష్) | కూల్చివేసిన
 | వర్తించదు
 | ﻿ / ﻿ |  |
| ఫోర్ట్ జార్జ్
 |  | 1770
 | బ్రిటిష్
 | డోంగ్రి
 | ముంబై నగరం
 | రక్షణాత్మక
 | రక్షణాత్మక
 | 1862 (బ్రిటిష్)
 | అవశేషాలు
 | మహారాష్ట్ర ప్రభుత్వం
 | ﻿ / ﻿ |  |
| రీవా కోట
* కాలా కిల్లా
* ధారావి కోట
 |  | 1737
 | బ్రిటిష్
 | ధారవి
 | ముంబై నగరం
 | ల్యాండ్ బ్యాటరీ
 | కావలికోట
 | –
 | శిథిలమైంది
 | ఏఎస్ఐ
 | ﻿ / ﻿ |  |
| మాధ్ కోట
* వెర్సోర్వా కోట
 |  | 17వ శతాబ్దం
 | పోర్చుగీస్
 | మాధ్ ద్వీపం
 | ముంబై సబర్బన్
 | ల్యాండ్ బ్యాటరీ
 | వాచ్‌టవర్, జైలు
 | –
 | స్థిరంగా
 | ఏఎస్ఐ
 | ﻿ / ﻿ |  |
| మాహిమ్ కోట
 |  | 13వ శతాబ్దం
 | భీమ్‌దేవ్
 | మాహిం
 | ముంబై నగరం
 | ల్యాండ్ బ్యాటరీ
 | వాచ్‌టవర్, రక్షణాత్మక
 | –
 | శిథిలమైంది
 | మహారాష్ట్ర ప్రభుత్వం
 | ﻿ / ﻿ |  |
| మజగావ్ కోట
 | అందుబాటులో లేదు
 | 1680
 | బ్రిటిష్
 | మజగాన్
 | ముంబై నగరం
 | ల్యాండ్ బ్యాటరీ
 | కావలికోట
 | 1690
( యాకుత్ ఖాన్ ) | కూల్చివేసిన
 | ఎంసీజీఎం
 | ﻿ / ﻿ |  |
| సియోన్ ఫోర్ట్
* సియోన్ హిల్లాక్ కోట
 |  | 1669
 | బ్రిటిష్
 | సియోన్
 | ముంబై నగరం
 | కొండ కోట
 | కావలికోట
 | –
 | శిథిలమైంది
 | ఏఎస్ఐ
 | ﻿ / ﻿ |  |
| సేవరి కోట
* సేవ్రీ కోట
 |  | 1680
 | బ్రిటిష్
 | సెవ్రి
 | ముంబై నగరం
 | హిల్ ఫోర్ట్ (ల్యాండ్ బ్యాటరీ అని కూడా పిలుస్తారు)
 | కావలికోట
 | –
 | పునరుద్ధరణ దశలో ఉంది
 | ఏఎస్ఐ
 | ﻿ / ﻿ |  |
| వర్లి కోట
* వోర్లీ కోట
 |  | 1675
 | బ్రిటిష్
 | వర్లి
 | ముంబై నగరం
 | ల్యాండ్ బ్యాటరీ
 | కావలికోట
 | –
 | శిథిలమైంది
 | ఏఎస్ఐ
 | ﻿ / ﻿ |  |

## కాలక్రమం

## మూలాలు